
				REFERAT DE APROBARE
la proiectul de hotărâre privind aprobarea Programului de masuri privind buna gospodarire, intretinere si infrumusetare a localitatii Bustuchin pentru anul 2025
	Având în vedere necesitatea implementării unui program eficient pentru asigurarea bunei gospodăriri, întreținerii și înfrumusețării comunei Bustuchin în anul 2025, propun aprobarea proiectului de hotărâre aferent, conform Planului de măsuri anexat.
Obiectivele principale ale programului vizează:
· Curățarea drumurilor, străzilor, piețelor și a locurilor publice, colectarea și depozitarea deșeurilor menajere;
· Repararea și întreținerea infrastructurii rutiere locale, curățarea și amenajarea șanțurilor de scurgere a apelor pluviale;
· Întreținerea și reabilitarea clădirilor de interes public, inclusiv lucrări de reparații și zugrăvire periodică;
· Organizarea de acțiuni pentru salubrizarea și igienizarea localității;
· Amenajarea și întreținerea spațiilor verzi, parcurilor, terenurilor de joacă și altor zone publice de agrement.
Implementarea acestor măsuri este esențială pentru menținerea unui mediu curat și sănătos, în conformitate cu prevederile legislației în vigoare, respectiv:
· Ordonanța Guvernului nr. 21/2002 privind gospodărirea localităților urbane și rurale, aprobată prin Legea nr. 515/2002;
· Ordonanța de Urgență nr. 57/2019 privind Codul administrativ;
· Ordonanța Guvernului nr. 43/1997 privind regimul drumurilor, aprobată prin Legea nr. 82/1998;
· Legea nr. 211/2011 privind regimul deșeurilor;
· Ordonanța de Urgență nr. 195/2005 privind Protecția Mediului, aprobată prin Legea nr. 265/2006.
· Ordonanța Guvernului nr. 2/2001 privind regimul juridic al contraventiilor, cu modificarile si compeltarile ulterioare;
	Având în vedere importanța acestui program pentru dezvoltarea durabilă a comunei Bustuchin și pentru creșterea calității vieții cetățenilor, consider necesară adoptarea proiectului de hotărâre în forma propusă.
	PROPUN spre aprobare proiectul de hotărâre privind aprobarea Programului de măsuri pentru buna gospodărire, întreținere și înfrumusețare a localității Bustuchin în anul 2025.

